Diari Oficial de la Generalitat Valenciana


Sumari del DOGV 1329, del 20-06-1990 (1990/817916)

ORDRE d'1 de juny de 1990, de la Conselleria de Sanitat i Consum, per la qual són dictades normes per a la concessió de subvencions a les Corporacions Locals en matèria de suport i de defensa del consumidor i de l'usuari per a l'exercici 1990.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/01/(2)/dof/vci/html**

### Dades del document

Número de DOGV
:   1329

Data del DOGV
:   20-06-1990

Secció del DOGV
:   DISPOSICIONS GENERALS

Número del document
:   1990/817916


Data del document
:   01-06-1990

Organisme emissor
:   Conselleria de Sanitat i Consum

Tipus de document
:   Ordre

Ordre d'1 de juny de 1990, de la Conselleria de Sanitat i Consum, per la qual es dicten normes per a la concessió de subvencions a les Corporacions Locals en matèria de suport i defensa del consumidor i de l'usuari per a l'exercici 1990.  
L?Estatut de consumidors i usuaris de la Comunitat Valenciana, aprovat per la Llei 2/1987, de 9 d'abril, encomana a la Generalitat Valenciana, en l?àmbit de la seua competència, protegir els legítims interessos econòmics i socials dels consumidors i dels usuaris, garantir el pacífic exercici dels seus drets i vetllar pel compliment de la normativa vigent en matèria de disciplina de mercat.  
Per tot això i atés que l'actuació de les Corporacions Locals en aquest àmbit constitueix un element fonamental en la consecució d'una efectiva protecció dels consumidors i usuaris, és considerat necessari realitzar una convocatòria d'ajudes a fi de contribuir a les despeses generades per la realització de campanyes d'inspecció i activitats formatives, i sobre la base de tot el que s'hi ha exposat,  
ORDENE  
Article primer  
Que els Ajuntaments o Mancomunitats de municipis radicats en l?àmbit territorial de la Comunitat Valenciana podran sol·licitar subvenció per al finançament de les despeses derivades de la seua actuació en defensa i suport dels consumidors i usuaris durant l?exercici 1990, en els termes que estableix aquesta ordre.  
Article segon  
Que les subvencions estaran destinades a:  
a) Creació de noves Oficines Municipals d'Informació al Consumidor (OMIC).  
b) Potenciar les OMIC ja existents, incloent-hi la millora de les instal·lacions i l'adquisició d'equipament adequat (mitjans materials, tècnics, etc.), en aquest cas s'haurà d'acreditar que:  
1. Són obertes al públic durant quatre hores al dia, com a mínim, en jornada laboral, i estan identificades adequadament de manera que siga advertida fàcilment la seua existència i ubicació.  
2. Disposen de personal tècnic adequat a fi de facilitar als consumidors i usuaris interessats la informació i l'assessorament que necessiten quant als seus drets o la manera d'exercir-los.  
3. Atenen les consultes, reclamacions i denúncies dels consumidors i usuaris.  
Article tercer  
Que les entitats locals interessades han de presentar una sol·licitud d'acord amb el model establert en l'annex, a la Conselleria de Sanitat i Consum, carrer Amadeu de Savoia, núm. 2, 46153- VALENCIA, o per qualsevol de les formes previstes en l'article 66 de la Llei de Procediment Administratiu.  
El termini per presentar l?esmentada sol·licitud serà d'un mes a partir de l?endemà de la publicació d'aquesta ordre en el Diari Oficial de la Generalitat Valenciana.  
Article quart  
Que a la sol·licitud s'ha d'adjuntar, segons el cas, la documentació que tot seguit es relaciona:  
a) En el cas de sol·licitar subvenció per a la creació d'OMIC:  
1. Memòria descriptiva on es determine la seua ubicació, els mitjans materials i personals amb els quals es dotarà, i el pressupost inicial de funcionament.  
2. Pressupost detallat de les despeses d'instal·lació i, si escau, informe de les obres a realitzar subscrit per un tècnic competent.  
3. Antecedents de la Corporació en matèria de protecció al consumidor i usuari, si escau.  
b) En cas de sol·licitar subvenció per potenciar les OMIC ja existents, la documentació a presentar-hi serà:  
1. Memòria descriptiva i justificativa dels projectes que s'hi han de realitzar en matèria d'informació i formació dels consumidors i usuaris, fent-hi constar la seua necessitat o utilitat, metodologia que s'hi utilitzarà, mitjans materials i personals que es pensen dedicar a la seua execució, població afectada, col·lectius a què va dirigit, calendari d'actuacions programades i la definició dels objectius desitjats.  
2. Projecte d'instal·lació o adequació del local, si s'escau, i adquisició d'equipament adequat.  
3. Informe referent a les campanyes d'inspecció i presa de mostres a realitzar pel seu compte o en col·laboració amb la Direcció General de Consum, on es detalle l?àmbit d'actuació, metodologia, personal que es destina a aquest fi, mitjans materials utilitzats, situació actual del sector comercial i la seua implantació en la zona.  
4. Pressupost detallat de les despeses generades per cadascuna de les actuacions proposades, agrupades segons la seua naturalesa.  
5. Memòria de les activitats realitzades l'any anterior i del seu resultat.  
c) Tant si la sol·licitud es presenta per a la creació d'una OMIC, com per a la potenciació de les ja existents, s'hi adjuntarà la següent documentació:  
1. Certificat del Secretari General de la corporació, acreditatiu de la població de dret del municipi o mancomunitat. En municipis amb importants variacions estacionals de població, s'informarà de forma aproximada sobre la quantia de les dites variacions.  
2. Certificat expedit pel Secretari General de la Corporació, acreditatiu de l'acord adoptat per l?òrgan municipal competent, que regule l'aprovació del programa i pressupost corresponent; la sol·licitud de subvenció i la seua quantia; el compromís de finançar la part no subvencionada i l'afectació indefinida dels béns que es puguen adquirir i la finalitat per a la qual foren atorgats.  
3. Caldrà indicar en aquest l?entitat bancària i el número de compte de la corporació per a efectuar-hi els lliuraments dels imports que es concedesquen, si s'escau, i el seu número d'identificació fiscal (NIF).  
Article cinqué  
Que la concessió de les subvencions s'ajuste als següents criteris:  
1. Qualitat i interés dels programes presentats en matèria de formació i d'informació al consumidor i usuari, i en matèria d'educació del consumidor a l?escola.  
2. La realització de campanyes d'inspecció que es duguen a terme en col·laboració amb la Direcció General de Consum o per iniciativa de la Corporació.  
3. Que el municipi compte amb una població superior a 15.000 habitants de dret o tinga importants variacions estacionals de població, o bé siga una mancomunitat de municipis.  
Article sisé  
L?import total de la subvenció concedida no podrà superar el 50% de les despeses pressupostades per l?entitat peticionària en la seua sol·licitud.  
La quantia efectivament lliurada a cada entitat no podrà superar el 80% de la despesa realitzada i correctament justificada.  
Les corporacions locals queden compromeses al finançament i a la realització dels programes presentats, qualsevol que siga la quantia de la subvenció concedida.  
Article seté  
El Conseller de Sanitat i Consum a proposta de la Directora General de Consum, dictarà resolucions per les quals es concediran les subvencions amb càrrec als Pressuposts de la Generalitat Valenciana, secció 10, servei 03, programa 413.40, línia 401/000/90 per un import màxim de 08.026.058 de pessetes per a despeses d'inversió; en les esmentades resolucions es fixaran les quanties concedides a cada entitat.  
Article vuité  
L?ordenació del pagament de les subvencions es realitzarà d'acord amb els criteris continguts en l'article trenta de la Llei 4/1990, de 31 de maig, de Pressuposts de la Generalitat Valenciana per a l'exercici 1990, que estableix:  
Les transferències corrents i de capital concedides per la Generalitat, en aquest cas la Conselleria de Sanitat i Consum, a les Corporacions Locals, se satisfaran en els termes següents:  
a) Un 60% del seu import es lliurarà immediatament, una vegada realitzada la concessió.  
b) Un 25% es pagarà després de l'aportació i la comprovació de la documentació justificativa de la suma lliurada en concedir la subvenció.  
c) El 15% restant serà pagat per la Generalitat quan la corporació local justificarà el compliment que s'ha convingut, bé sia l?execució de la despesa programada o la conclusió de l'obra.  
Article nové  
La justificació de la despesa realitzada s'efectuarà mitjançant la tramesa de fotocòpies de factures i dels seus corresponents manaments de pagament, tot degudament compulsat.  
Les factures o justificants hauran de dur data de l'exercici de 1990.  
Segons que estableix l'article 2n. del Decret 192/1989, de 22 de desembre, del Consell de la Generalitat Valenciana, la no justificació de l'aplicació de fons donarà lloc a la instrucció del corresponent expedient administratiu de responsabilitat comptable.  
DISPOSICIO FINAL  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana (DOGV).  
València, 1 de juny de 1990.  
El Conseller de Sanitat i Consum,   
JOAQUIN COLOMER SALA  
ANNEX  
HBLE. SR.:  
Sr/a Alcalde-President de l'Ajuntament  
d província de amb NIF   
en el seu nom i representació,  
EXPOSE:  
Que a l'empara del que disposa l'Ordre de la Conselleria de Sanitat i Consum amb data d'1 de juny de 1990 (DOGV) per la qual es dicten normes per a la concessió de subvencions a corporacions locals en matèria de suport i defensa del consumidor i usuari per a l'exercici 1990, i tot complint de l'acord del ple de la corporació celebrat el dia   
SOL.LICITE:  
Subvenció en els termes prevists en l'esmentada disposició per un import total d   
pessetes (que no supera el 50% del pressupost presentat) i que es desglossa en  
despeses corrents pessetes i despeses d'inversió pessetes, i a  
aquest efecte adjunte la documentació exigida.  
 d de de 1990  
 Segell de la Corporació Firma  
HBLE. SR. CONSELLER DE SANITAT 1 CONSUM


Còpia Permalink ELI